د بامیانو ولایت مرکز اړونده ساحو او د شیبر ولسوالۍ دمختلفو کلیو اوبانډو د ۱۲۵۰ بې وزلو،غریبو،کونډو،یتیمانو او مستحقو کورنیو سروې نن پای ته ورسیده ! نن شنبه د روان ۱۴۴۵ سپوږمیزکال د ربیع الاول میاشتې په ۱۵ نیټه، چی د ۱۴۰۲ لمریز کال د تلې میاشتې له ۸ نیټی سره سمون لری. د بامیانو ولایت مرکز اړونده ساحو د ۶۰۰ اړمنو او بیوزله کورنیو او دشیبر ولسوالۍ د ۶۵۰ بې وزلو،غریبو،کونډو،یتیمانو اومستحقو کورنیو سروې نن پای ته ورسیده. د یادې سروې څخه دشفافیت په موخه دبامیانو ولایت دافغانی سرې میاشتې نماینده ګۍ ریاست رئیس مولوی حیات خان صافی او د شمال لویدیځ مرکزی زون د پیښو عمومی مدیریت استازی ذبیح الله زیارمل هم دسروې له ټیمونوڅخه نظارت ترسره کړ. او دیادولو ده چې یاده سروې د Kobo Collect اپلېکېشن له لارې ترسره شوه او په نږدې راتلونکی کې به ورسره دخوراکی توکو مرسته د افغانی سرې میاشتې ټولنې لخوا ترسره شې . د بامیانو ولایت دافغانی سرې میاشتې نماینده ګۍ ریاست د نشراتو مدیریت